Diari Oficial de la Generalitat Valenciana


Sumari del DOGV 5895, del 18-11-2008 (2008/13133)

RESOLUCIÓ de 31 d'octubre de 2008, de la consellera de Justícia i Administracions Públiques, per la qual es declara, en execució de sentència, la superació, per les aspirants Carmen Ferrer Ferrer i Amparo Ferrer Gómez, de les proves selectives corresponents a la convocatòria 30/04.
------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5895

Data del DOGV
:   18-11-2008

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2008/13863


Data del document
:   31-10-2008

Organisme emissor
:   Conselleria de Justícia i Administracions Públiques

Tipus de document
:   Resolució

Anàlisi jurídica

 Descriptors 

:   * sentència
    * administració regional
    * professió administrativa
    * concurs administratiu

RESOLUCIÓ de 31 d'octubre de 2008, de la consellera de Justícia i Administracions Públiques, per la qual es declara, en execució de sentència, la superació, per les aspirants Carmen Ferrer Ferrer i Amparo Ferrer Gómez, de les proves selectives corresponents a la convocatòria 30/04.  
   
 [2008/13832]  
Per resolució de 4 de març de 2008, d'esta Conselleria, es va fer pública la relació d'aspirants que van superar les proves selectives d'accés al grup A, sector administració general, accés lliure. Convocatòria 30/04. En dita relació no figuren incloses les opositores Carmen Ferrer Ferrer i Amparo Ferrer Gómez.  
Per sentència 236/2001, de 16 d'octubre, del Jutjat Contenciós Administratiu núm. 8 de València, confirmada en apel·lació per la sentència 730/2005, de 15 de juny del Tribunal Superior de Justícia de la Comunitat Valenciana, es va declarar la nul·litat dels nomenaments de funcionàries interines d'urgència realitzats en favor de les interessades.   
Per Resolució de 30 d'abril de 2007, del director general d'Administració Autonòmica, es van deixar sense efectes les anotacions practicades en el Registre de Personal de la Generalitat Valenciana referides als llocs ocupats per les interessades en virtut dels nomenaments judicialment anul·lats.  
Davant de l'anterior resolució de 30 d'abril de 2007, es va suscitar incident d'execució per les parts afectades. L'incident va resultar estimat per la interlocutòria 2/2008, d'1 d'abril, del Jutjat Contenciós Administratiu núm. 8 de València, que va declarar finalment l'anul·lació d'aquella, i que va ser dut a terme per les resolucions de 23 de setembre de 2008, del director general d'Administració Autonòmica.  
Vista l'acta del Tribunal de Selecció de la convocatòria 30/04, de data 28 d'octubre de 2008, en la qual, en compliment de la resolució de la sentència 236/01 i de conformitat amb les resolucions de 30 de setembre de 2008, és procedent respecte de les interessades fer la nova baremació de mèrits de la fase de concurs a fi de computar els períodes de temps durant els quals van ser exercits els llocs de treball ocupats en virtut del títol de nomenament interí.   
Atés, finalment, el que disposen l'article 118 de la Constitució espanyola, i l'article 17,2 de la Llei Orgànica 6/1985, d'1 de juliol, del Poder Judicial, així com en els articles 103 i següents de la Llei 29/1998, de 13 de juliol, de la Jurisdicció Contenciosa Administrativa, els quals establixen l'obligatorietat de complir les sentències i la resta de resolucions fermes dictades pels jutges i tribunals, resolc:  
Primer  
Declarar, a proposta del Tribunal de Selecció, que les aspirants, Carmen Ferrer Ferrer, DNI 54810800 s Amparo Ferrer Gómez, DNI 22508289, han superat les proves selectives d'accés al grup A, sector administració general, torn lliure, Convocatòria 30/04 amb les següents puntuacions finals:  
Carmen Ferrer Ferrer: 85,11 punts   
Amparo Ferrer Gómez: 79,85 punts  
Segon  
En el termini de 20 dies hàbils comptats des de l'endemà al de la publicació de la present resolució en el Diari Oficial de la Comunitat Valenciana, les aspirants proposades hauran de presentar davant de la Direcció General d'Administració Autonòmica els documents següents:  
1) Fotocòpia del DNI, o document equivalent per als nacionals d'altres Estats a què fa referència la base 2.1.1 de l'Orde de convocatòria, degudament compulsada.  
2) Fotocòpia compulsada del títol acadèmic exigible segons el que establix la base 2.1.3 de la convocatòria o certificat acadèmic que acredite haver realitzat tots els estudis per a l'obtenció del títol. En el cas de titulacions obtingudes en l'estranger fotocòpia compulsada de la credencial que acredite l'homologació que corresponga.  
3) Declaració de no haver sigut separat per mitjà d'expedient disciplinari de qualsevol administració o ocupació pública, així com de no trobar-se inhabilitat penalment per a l'exercici de funcions públiques.  
4) Certificat mèdic acreditatiu de posseir la capacitat física i psíquica necessària per a l'exercici de les funcions dels llocs de treball oferits.  
5) De conformitat amb la base 11 de la convocatòria, els coneixements de valencià s'acreditaran mitjançant la presentació d'algun dels documents previstos en l'article 16,1 del Decret 33/99, de 9 de març del Govern Valencià.  
Si alguna de les aspirants no poguera acreditar estos coneixements, haurà d'assistir al curs específic de valencià a què es referix l'article 53 de la Llei de la Funció Pública Valenciana. En cas de no superar-los, seguirà obligada a realitzar els successius cursos que l'administració organitze per a l'adquisició del coneixement del valencià exigible.  
Tercer  
Si dins del termini indicat, i excepte casos de força major, no es presentara per alguna de les aspirants la documentació acreditativa o d'esta es deduïra que no té algun dels requisits exigits, no podrà ser nomenada personal de la Generalitat, sense perjuí de la responsabilitat en què poguera haver incorregut per falsedat en la seua sol·licitud de participació.  
Quart  
Contra la present resolució, podrà promoure's, per les parts legitimades, incident d'execució de sentència, davant del Jutjat Contenciós Administratiu núm. 8 de València, de conformitat amb els articles 109 i següents de la Llei 29/1998, de 13 de juliol, de la Jurisdicció Contenciosa Administrativa  
València, 31 d'octubre de 2008.- La consellera de Justícia i Administracions Públiques: Paula Sánchez de León Guardiola.